Source: https://www.epi.sk/zz/1994-352
Timestamp: 2020-07-02 05:33:44+00:00

Document:
352/1994 Z. z. Vyhláška Ministerstva školstva a vedy Slovenskej republiky o školských výpočtových strediskách | Aktuálne znenie
Hľadaj v 352/1994 ×
352/1994 Z. z.
Vyhláška č. 352/1994 Z. z.Vyhláška Ministerstva školstva a vedy Slovenskej republiky o školských výpočtových strediskách
Čiastka 92/1994
Platnosť od 23.12.1994 do31.08.2008
Účinnosť od 01.01.1995 do31.08.2008
§ 2 - Zriaďovanie a zrušovanie strediska
§ 3 - Riadenie strediska
§ 4 - Činnosť strediska
§ 5 - Spolupráca strediska
§ 6 - Hospodárenie strediska
Aktuálne znenie 01.01.1995 - 31.08.2008
o školských výpočtových strediskách
Ministerstvo školstva a vedy Slovenskej republiky podľa § 42 ods. 1 zákona Národnej rady Slovenskej republiky č. 279/1993 Z. z. o školských zariadeniach a podľa § 6 ods. 4 písm. a) zákona Slovenskej národnej rady č. 542/1990 Zb. o štátnej správe v školstve a školskej samospráve ustanovuje:
Táto vyhláška upravuje podrobnosti o zriaďovaní, zrušovaní, činnosti a prevádzke školského výpočtového strediska1) (ďalej len „stredisko“).
Zriaďovanie a zrušovanie strediska
Stredisko zriaďuje a zrušuje orgán štátnej správy v školstve2) (ďalej len „zriaďovateľ“) so súhlasom Ministerstva školstva a vedy Slovenskej republiky.
Riadenie strediska
(1) Stredisko riadi riaditeľ, ktorý zodpovedá za odbornú úroveň práce strediska, plnenie určených úloh, efektívne využívanie prostriedkov určených na zabezpečenie činnosti strediska a za hospodárenie s majetkom strediska.
(2) Riaditeľ strediska so súhlasom zriaďovateľa vydáva organizačný poriadok a pracovný poriadok strediska.
Činnosť strediska
(1) Stredisko poskytuje orgánom štátnej správy v školstve3), školám, školským zariadeniam, ako aj zriaďovateľom stredných odborných učilíšť a ostatným inštitúciám v školstve informačné, odborno-technické, metodické a vzdelávacie služby. Tieto služby môže poskytovať odplatne aj iným orgánom a organizáciám4).
(2) Stredisko zabezpečuje a vykonáva činnosti súvisiace s tvorbou, rozvojom a využitím informačného systému v školstve, najmä
a) vzdeláva pedagogických pracovníkov škôl a školských zariadení a ďalších školských pracovníkov formou kurzov, školení a poradenských služieb v informačnej a výpočtovej technike,
b) organizuje tvorbu a využitie informácií pre informačný systém v školstve tak, aby databázy informačného systému obsahovali informácie pre používateľov uvedených v odseku 1,
c) uplatňuje metodiku tvorby, obsahu, zberu a spracovania údajov,
d) zabezpečuje tvorbu aplikačného programového vybavenia pre automatizované spracovanie informácií,
e) zodpovedá za aktuálnosť obsahu databázy informačného systému v školstve, sústreďuje, spracúva a distribuuje informácie podľa požiadaviek používateľov,
f) v nadväznosti na tvorbu celoštátnych klasifikácií číselníka a registrov využíva rezortné integračné nástroje,
g) školí organizácie v školstve pre prácu
1. s výpočtovou technikou,
2. s programovými aplikáciami,
3. s vecným obsahom informácií,
h) organizuje a koordinuje prácu informačných pracovísk,
i) podieľa sa na vývoji, tvorbe, koordinácii a distribúcii pedagogických programov, študijných materiálov a metodických pomôcok využívaných školami na vyučovanie výpočtovej techniky a nových informačných technológií.
Spolupráca strediska
(1) Stredisko pri riešení úloh informačného systému v rezorte školstva spolupracuje s organizáciou Ministerstva školstva a vedy Slovenskej republiky zriadenou na rozvoj a použitie informačného systému v školstve.
(2) Stredisko ďalej spolupracuje
a) s inštitúciami vytvárajúcimi informácie, najmä so školami, školskými zariadeniami a školskými správami,
b) s inštitúciami používajúcimi informácie, najmä so školami, školskými zariadeniami, školskými správami, ústrednými orgánmi štátnej správy a štatistickými orgánmi.
(3) Inštitúcie uvedené v odseku 2 môžu od strediska požadovať informačné a ostatné služby podľa § 4 ods. 2.
Hospodárenie strediska
(1) Stredisko je rozpočtovou organizáciou5).
(2) Finančné prostriedky na rozvoj informačného systému v školstve a na činnosť strediska zabezpečuje zriaďovateľ.
(3) Riaditeľ strediska predkladá zriaďovateľovi návrh rozpočtu a správy o činnosti a finančnom hospodárení strediska podľa termínov stanovených zriaďovateľom.
(4) Stredisko okrem hospodárskej činnosti môže vykonávať aj podnikateľskú činnosť súvisiacu s predmetom činnosti strediska6).
1) § 41 zákona Národnej rady Slovenskej republiky č. 279/1993 Z. z. o školských zariadeniach.
2) § 5 ods. 8 zákona Slovenskej národnej rady č. 542/1990 Zb. o štátnej správe v školstve a školskej samospráve.
3) § 2 zákona Slovenskej národnej rady č. 542/1990 Zb.
4) § 9 ods. 1 zákona Slovenskej národnej rady č. 542/1990 Zb.
5) Vyhláška Ministerstva financií Slovenskej republiky č. 638/1992 Zb. o hospodárení s prostriedkami štátneho rozpočtu Slovenskej republiky a o hospodárení rozpočtových a príspevkových organizácií.
§ 29 ods. 2 zákona Národnej rady Slovenskej republiky č. 567/1992 Zb. o rozpočtových pravidlách Slovenskej republiky v znení zákona Národnej rady Slovenskej republiky č. 159/1993 Z. z.
6) § 2 ods. 5 zákona Národnej rady Slovenskej republiky č. 279/1993 Z. z.

References: § 2

§ 3

§ 4

§ 5

§ 6
 § 42
 § 6
 § 4
 § 41
 § 5
 § 2
 § 9

§ 29
 § 2